“นายกฯ” เชื่อมือ “อาคม” นั่ง “รมว.คลัง” ชี้มีประสบการณ์ ทำงานกับฝ่ายการเมืองได้
“นายกฯ” เชื่อมือ “อาคม เติมพิทยาไพสิฐ” นั่ง “รมว.คลัง” ชี้มีประสบการณ์ ทำงานกับฝ่ายการเมืองได้
“นายกฯ” เชื่อมือ “อาคม เติมพิทยาไพสิฐ” นั่ง “รมว.คลัง” ชี้มีประสบการณ์ ทำงานกับฝ่ายการเมืองได้
6 ต.ค. 2563

พล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม (รมว.กลาโหม) ชี้แจงถึงเหตุผลในการเลือกนายอาคม เติมพิทยาไพสิฐ ให้ดำรงตำแหน่งรมว.คลัง ว่า มีความเหมาะสมกับสถานการณ์ในขณะนี้ เนื่องจากนายอาคม มีประสบการณ์ รู้งานของรัฐบาลเป็นอย่างดี และสามารถทำงานกับฝ่ายการเมืองได้ ซึ่งตนได้ติดต่อทาบทามไว้หลายคน แต่ไม่มีใครตอบรับ
ทั้งนี้ นายอาคม จะเข้าถวายสัตย์ฯ ในวันที่ 11 ต.ค. ก่อนเริ่มปฏิบัติหน้าที่ในวันที่ 12 ต.ค.นี้
ส่วนกรณีที่นายอาคม จะสามารถสร้างความเชื่อมั่นให้กับนักลงทุน และทำให้สถานการณ์ทางเศรษฐกิจกลับมาดีขึ้นหรือไม่นั้น นายกรัฐมนตรี กล่าวว่า ต้องดูจากผลงาน ซึ่ง รมว.คลัง ไม่สามารถอนุมัติโครงการได้ด้วยตัวเอง แต่จะต้องนำเสนอโครงการต่างๆ เข้าสู่การพิจารณาของที่ประชุมคณะรัฐมนตรี (ครม.) ส่วนจะสร้างความเชื่อมั่นได้หรือไม่ อยู่ที่มุมมองของแต่ละคน แต่ขอให้ติดตามจากผลงานจะดีกว่า